- Det har gjort stort indtryk på mig, at så mange danske unge er konverteret, og rejst ned for at kæmpe i Syrien, siger Mia Horne Madsen, der går i 2.B på Nørresundby Gymnasium. Oplægsholderen, der i dag har besøgt Nørresundby Gymnasium, Aalborg Handelsskole og Aalborg Katedralskole er journalist og forfatter, Deniz B. Serinzi, som har skrevet bogen "Terrorens Kalifat - et indblik i Islamisk stat", og noget af det han har fortalt gymnasie- og handelsskoleeleverne er, at der er mindst 125 danske unge, der er eller har været Syrienskrigere under Islamisk Stat. - I forhold til indbyggertal er det kun Belgien, som har sendt flere Syrienskrigere af sted end Danmark, forklarer Deniz B. Serinzi.

Opsummering:
Flere hundrede elever på tre nordjyske uddannelsesinstitutioner er i dag blevet klogere på hvad Islamisk Stat er.